Obsah tejto knihy

Obsah tejto knihy

Komu je určená táto kniha?

Ako sa naučiť fotografovať?

Prednosti tejto knihy

O autorovi

Poďakovanie

Online obrazová príloha

Vylúčenie zodpovednosti

Copyrights

Symboly použité v tejto knihe

Úvod - Čo trápi začínajúceho fotografa

Kapitola 1 - Základné otázky vzdelaného fotografa

Kapitola 2 - Fotografujte správnym objektívom

Praktické cvičenie 1 - Vlastnosti objektívu

Kapitola 3 - Postavte sa na správne miesto

Coffee break

Kapitola 4 - Postavte sa na správne miesto

Praktické cvičenie 2 - Výber zaostrovacích bodov

Kapitola 5 - Praktické cvičenia krok za krokom

Praktické cvičenie 3 - Fotografujeme predmety v interiéri

BONUS

Príloha 1 - Stúpajte na vrchol vašich fotografikcých vedomostí

Príloha 2 - Slovník pojmov

Čo je to Total Picture Control?

Komu je určená táto kniha?

Táto kniha je určená všetkým nadšeným majiteľom digitálnych fotoaparátov, bez rozdielu veku a úrovne vzdelania. Môže byť vašou prvou knihou o fotografovaní. Mojím zámerom ako autora – učiteľa fotografovania, je podporiť váš záujem o fotografovanie.

Schopnosť fotografovať je kreatívna zručnosť vzdelaného, kultúrneho človeka

Prečo si kúpiť túto knihu?

V dnešnom modernom svete digitálnej techniky je obvyklé, že beriete do rúk mobil, smartphone, tablet, kompakt, ultrazoom či digitálnu zrkadlovku a snažíte sa urobiť dobrú fotografiu. Spoliehate sa na úžasné schopnosti tejto inteligentnej elektroniky. Presvedčili vás, že „ono to fotografuje samo!“ Vytvorené fotografie, napriek reklame, nespĺňajú vaše predstavy. Ste sklamaní. Hľadáte spôsob ako to napraviť. Pýtate sa vašich známych, čítate na internete a nakupujete knihy.

Dnešné knihy o fotografovaní sú plné úžasných fotografií, rýchlych návodov a zaručených trikov, ako robiť dokonalé fotografie. Niektorí autori ponúkajú rýchlu odpoveď:

„Hej Scott, ako mám odfotiť túto kvetinu?”

„Stačí sa správne pozerať a s foťákom urobiť toto...”

Nezaoberajú sa vysvetľovaním základných pojmov, idú priamo na vec. Títo autori už (bohužiaľ) zabudli, ako sa naučili fotografovať. Ako získali svoje jednotlivé schopnosti. Popisujú fotografovanie, ako niečo prirodzené. Vravia, že „stačí len mať oko”, veď je to také jednoduché. Ste ich návodmi očarení. Skúsite ich triky a čaro sa rozplynie. Zostanete opäť sami s nezodpovedanými otázkami:

Ako sa mám zbavit automatiky?

Čo tam mám nastaviť, aby fotografie boli podľa mojich predstáv?

V tejto učebnici vám odovzdám vedomosti a naučím vás fotografické techniky, ktoré zodpovedia na otázky a vyriešia problémy, ktoré vás, ako začínajúceho fotografa, trápia.

Ako sa naučiť fotografovať?

Fotografovanie, podobne ako iné zručnosti človeka, sa skladá z postupných krokov. Tieto ho vedú k jeho celkovej schopnosti niečo vytvoriť alebo ovládať.

Ako získavate takéto schopnosti?

Len si spomeňte, napríklad, ako ste sa v detstve učili bicyklovať. Spočiatku ste nevedeli kam dať nohy, čo robiť s rukami, ako sa zapierať do pedálov a pri tom držať rovnováhu a smer jazdy. Padali ste, šlo vám to ťažko. Postupne ste ale zapájali jednotlivé činnosti zručnosti do celku. A zrazu, hop! Odrazili ste sa, získali kontrolu nad jazdou a už sa len opájali rýchlosťou a ladnými pohybmi. Od tohoto momentu už bicyklovať nezabudnete do konca života. S odstupom času vy sami dávate rady cyklistovi – začiatočníkovi a divíte sa: „Čo robí s nohami to nemehlo? Prečo sa často nakláňa na stranu a stráca rovnováhu? Veď vedieť bicyklovať je predsa také ľahké!”

Spomeňte si teraz na triky a rady autorov kníh o fotografovaní, ktorých som spomínal. Chceš vedieť fotografovať? Stačí sa správne pozrieť a stlačiť spúšť, veď je to také ľahké! Oni už zabudli na to, aké krôčky museli urobiť, kým sa naučili fotografovať. Dnes je to pre nich iba jedna komplexná zručnosť, ktorú ovládajú a divia sa, že iní to nechápu.

Už chápete ako to s učením je?

Ako učiteľ fotografovania sa dennodenne stretávam s tým, ako je ťažké urobiť tie prvé krôčky. Vedieť ich postupne pospájať do celku, až príde to „HOP!” a vy zrazu budete vedieť ako to máte odfotografovať.

V tejto knihe vám dám tipy, aké je ľahké naučiť sa fotografovať „krok za krokom“.

Zoznámim vás s mojou metódou výučby. Je jednoduchá, možno vás prekvapí. Je založená na tom, zapamätať si niekoľko otázok. Vedieť si ich vždy v správny okamih položiť a vedieť na ne, podľa danej situácie, správne odpovedať.

Ponúkam vám metódu učenia „krok za krokom“, ktorou úspešne učím začínajúcich fotografov už päť rokov. Túto metódu som nazval Total Picture Control.

Zoznámte sa s tým, ako dostať obsah vašich fotografií pod kontrolu.

Prednosti tejto knihy

- - Využíva všetky technologické možnosti e-kníh a elektronických čítačiek

- - V texte sú zaradené interaktívne odkazy ku zdrojom informácií či iným miestam v e-knihe

- - Výklad odbornej problematiky je vedený formou jednoduchých otázok a odpovedí

- - Obsahuje praktické obrázkové postupy

- - Príklady a cvičenia sú vedené spôsobom „krok za krokom“. Ľahko tak pochopíte všetky dôležité fotografické techniky a postupy

- - Obsahuje online obrazovú prílohu s fotografiami vo veľkom rozlíšení

- - Obsahuje online výkladový slovník odborných pojmov.

- - Kniha je súčasťou ucelenej edície učebníc pre všetky úrovne fotografických vedomostí

- - Spôsob výkladu a náročnosť preberanej problematiky zohľadňuje úroveň: - Pre začínajúcich fotografov

O autorovi

B. BoNo Novosad (1964), fotograf, učiteľ fotografovania a podnikateľ. Fotografovaniu a fotografickým technikám sa venuje od roku 1980. V roku 1988 absolvoval technickú univerzitu a získal titul inžiniera. Od tejto doby pôsobí ako fotograf v slobodnom povolaní.

V roku 2008 založil Školu digitálnej fotografie, tu pôsobí ako vedúci lektor a učiteľ fotografovania. V roku 2010 vytvoril metódu výučby fotografovania a edíciu učebníc fotografovania s názvom „Total Picture Control”. Touto metódou vedie fotografické kurzy a prednášky, píše učebnice o fotografovaní. Pôsobí v Prahe a Bratislave.

Poďakovanie

Ďakujem mojim študentom za otázky kladené počas kurzov a prednášok. Pomáhajú mi lepšie chápať problémy začínajúcich fotografov. Tak mohla vzniknúť metóda výučby fotografovania “Total Picture Control” a aj táto e-kniha.

B. BoNo Novosad

Online obrazová príloha

Držím sa zásady, že základnou schopnosťou fotografa je vyjadrovať sa obrazom. Všetky fotografie v tejto knihe, sú veľmi dôležité pre pochopenie preberanej problematiky.

Možnosti niektorých elektronických čítačiek pri zobrazovaní fotografií môžu byť obmedzené. Preto všetky fotografie obsiahnuté v tejto knihe, nájdete aj v špeciálnej online obrazovej prílohe.

Ak vaša elektronická čítačka má webový prehliadač, pre návštevu online obrazovej prílohy kliknete TU.

Online obrazovú prílohu môžete jednoducho navštíviť aj tak, že do webového prehliadača na vašom PC zadáte jednoduchú URL adresu:

http://www.to-pi-co.com/fugu-ca-sk

Čo nájdete v online obrazovej prílohe?

- - všetky fotografie vo veľkom rozlíšení

- - fotografie s verným podaním farieb

- - fotografie logicky usporiadané do foto galérií

- - fotografie pre názorné príklady a cvičenia sú usporiadané “krok za krokom”

Čo ďalej nájdete v online obrazovej prílohe:

- - bonusové fotografie, ktoré nie sú uverejnené v tejto e-knihe

- - fotografie zobrazujúce zákulisie príprav príkladov a cvičení

- - jedinečné fotografie „zo zákulisia“ na ktorých uvidíte a môžete sa poučiť “ako to bolo fotografované”

Krátky slovník odborných pojmov

Ako bonus vám ponúkam krátky, online slovník odborných pojmov, ktoré používam vo výkladovej časti každej mojej učebnice. V texte tejto knihy sú dôležité výrazy a pojmy označené interaktívnymi odkazmi na online slovník. Ak nájdete v texte pojem, alebo výraz ktorý ešte nepoznáte, skúste ho pohľadať v online slovníku na stránkach www.total-picture-control.com

Ak vaša elektronická čítačka má webový prehliadač, pre návštevu online slovníka kliknete TU.

Ak chcete navštíviť online slovník, stačí ak na vašom PC napíšete do prehliadača jednoduchú a krátku URL adresu:

http://www.to-pi-co.com/sk/glossary

Výrazy v online slovníku sme pre vás, spolu s kolegami grafikmi a programátormi, starostlivo vybrali a doplnili o výstižné fotografie a ilustrácie. Sú zoradené tematicky a podľa úrovne vedomostí.

Neváhajte a navštívte naše stránky, začítajte sa do ich obsahu. Určite tu nájdete čo ste hľadali!

Vylúčenie zodpovednosti

Pred zakúpením tejto e-knihy, s ohľadom na situácie, ktoré zahŕňajú určitú mieru neistoty, alebo rizika, sa podrobne zoznámte s týmito upozorneniami.

Začiatočník s vedomosťami o základnom používaní fotoaparátu a jeho funkcií v rozsahu popísanom v základnej príručke užívateľa dodanou výrobcom fotoaparátu.

Uistite sa, že úroveň vašich znalostí je skutočne taká, ako je uvedené vyššie a že tieto požadované funkcie dokážete na vašom fotoaparáte nastavovať a ovládať. Predpokladom pre úspešné zvládnutie postupov a dosiahnutie správnych výsledkov pri praktických cvičeniach, popisovaných v tejto e-knihe, je dôležité, aby váš fotoaparát umožňoval nastavenie minimálne týchto základných fotografických veličín:

- - citlivosť obrazového snímača (ISO)

- - hodnotu expozičného času (S, Tv)

- - hodnotu clonového čísla (A, Av)

- - vyváženie bielej (WB – White balance)

Uistite sa vopred, či fotoaparát, s ktorým chcete tieto fotografické postupy a praktické cvičenia absolvovať, nimi skutočne disponuje a skutočne ich umožňuje ovládať. Postupy popisované v tejto e-knihe jednoznačne nenahrádzajú základné užívateľské postupy, uvádzané v základnej príručke užívateľa dodávanej výrobcom fotoaparátu.

Pred tým, ako sa začnete riadiť postupmi a vykonávať praktické cvičenia, uvádzané v tejto e-knihe, pozorne si preštudujte základnú príručku užívateľa k vášmu fotoaparátu. Pred zakúpením tejto e-knihy sa ubezpečte, že vlastníte triedu fotoaparátu, pre ktorú je táto e-kniha určená.

Ďalej sa pozorne zoznámte s vyhlásením autorov a vydavateľa o vylúčení zodpovednosti.

Ak váš fotoaparát nespľňa vyššie uvedené základné požiadavky, vaše užívateľské skúsenosti nezodpovedajú úrovni vedomostí uvedenej vyššie, nesúhlasíte s niektorým ustanovením vo vyhlásení autora a vydavateľa o vylúčení zodpovednosti – Nekupujte si túto e-knihu!

Vaša žiadosť na vrátenie kúpnej ceny, ktorá sa bude zakladať na rozporoch s vyššie uvedeným, nebude predajcom ani vydavateľom uznaná.

Vylúčenie zodpovednosti autorov a vydavateľa

Autori i vydavateľ venovali maximálnu možnú pozornosť tomu, aby informácie tu uvádzané zodpovedali aktuálnemu stavu vedomostí v čase prípravy diela k vydaniu. Aj keď tieto informácie boli starostlivo kontrolované, nemožno s absolútnou istotou zaručiť ich úplnú bezchybnosť, správnosť a aktuálnosť, či chyby v opise postupu, alebo chyby v texte. Z týchto dôvodov vydavateľ nezodpovedá za škodu alebo inú ujmu, vylučuje akékoľvek nárok na úhradu či už priamych, nepriamych, zvláštnych, náhodných alebo následných škôd, ktoré by užívateľovi mohli vzniknúť v dôsledku použitia takýchto informácií. Obsah tejto knihy slúži len pre informáciu, môže sa meniť bez upozornenia a nemožno ho vykladať, ako záväzok vydavateľa – spoločnosti ecomVia a.s.

Autorské práva tretích strán

Zámerom autora bolo nepoužívať pre túto e-knihu žiadne materiály chránené autorskými právami, alebo, ak to nie je možné, uviesť údaje o autorských právach vzťahujúcich sa k príslušnému objektu. Ak objavíte nejaký neidentifikovaný objekt chránený autorským právom, autor nemohol toto autorské právo stanoviť. Kontaktujte vydavateľa na adrese:

info@to-pi-co.com

V prípade takéhoto nezámernému porušenia autorských práv, autor odstráni tento objekt z publikácie, alebo po oznámení tejto skutočnosti aspoň uvedie údaj o príslušných autorských právach.

Všetky ochranné známky, zemepisné názvy, alebo iné označenia tretích osôb, alebo výrobkov či služieb tretích osôb, ktoré sú spomenuté v tejto e-knihe, prislúchajú ich právoplatným držiteľom a sú použité výlučne na identifikáciu príslušných osôb alebo ich výrobkov, alebo služieb. Slúžia len pre demonštračné účely a nie sú zamýšľané ako odkaz, alebo záväzné doporučenie na akúkoľvek skutočnú organizáciu, či odporúčané použitie produktu.

Copyrights

© 2013 ecomVia a.s. All rights reserved

Translation: B. BoNo Novosad © 2013

Author of the book: B. Bono Novosad © 2008

Cover page photo: B. Bono Novosad © 2011

e-Book cover page design: Peter Balík © 2012

e-book interior design: Martin Novosad © 2012

Web design & web production: Martin Novosad © 2011

ePub verzia: ISBN 978-80-89610-22-8

MOBI verzia: ISBN 978-80-89610-21-1

Publikovanie, alebo ďalšie šírenie akejkoľvek časti textu, obrazového súboru z tejto publikácie, alebo sprístupnených webových lokalít, je bez predchádzajúceho písomného súhlasu vydavateľa – spoločnosti ecomVia a.s. – porušením autorského zákona. Okrem výnimiek povolených v licencii nesmie byť žiadna časť tejto knihy reprodukovaná, ukladaná vo vyhľadávacom systéme a prenášaná v akejkoľvek forme, alebo akýmikoľvek prostriedkami - elektronickými, mechanickými záznamovými alebo inými, bez predchádzajúceho písomného súhlasu vykonávateľa autorských práv – vydavateľa, spoločnosti ecomVia a.s. Uvedomte si prosím, že fotografie, schémy a umelecké diela alebo obrazy obsiahnuté v tejto knihe, ktoré by ste chceli použiť vo svojich projektoch, môžu byť chránené copyrightom. Neautorizované včlenenie ktorejkoľvek časti takého materiálu do vašej novej práce môže byť porušením autorských práv vlastníka copyrightu. Zaobstarajte si prosím písomné povolenie na použitie diela od vlastníka copyrightu!

Aktuálne poskytnutá licencia umožňuje jej nadobúdateľovi:

Používať túto knihu len pre účely osobného vzdelávania.

Všetky práva vyhradené! © 2013 ecomVia a.s.

Symboly použité v tejto knihe

Pri každom mojom výklade, v každej mojej knihe uprednostňujem grafické a obrazové vyjadrovanie pred zložitým a rozsiahlym textom.

Aj v tejto vašej prvej knihe o fotografovaní som zvolil vyjadrovanie pomocou jednoduchých ľahko zapamätateľných symbolov.

Základné informácie

Motto

Upozornenie

Tip

Rada

Kontrolná otázka

Odkaz na web

Informácia o vzdialenosti

Postavte sa blízko (do malej vzdialenosti)

Postavte sa do bežnej vzdialenosti (zachovajte bežný odstup)

Postavte sa do veľkej vzdialenosti

Základné otázky fotografa:

Aký objektív mám použiť?

Kam sa mám postaviť?

Kam mám zaostriť?

Aký expozičný čas mám nastaviť?

Aké clonové číslo mám nastaviť?

Aké vyváženie bielej mám nastaviť?

Vlastnosti objektívu

Širokouhlý objektív

Normálny objektív

Teleobjektív

Zmena veličín, nastavovanie funkcií

Základný volič

Zmena hodnoty veličiny

Výber z menu prístroja

KAPITOLA 1

Základné otázky

vzdelaného fotografa

Máte aj vy niektoré z trápení, o ktorých som hovoril v predchádzajúcej časti? Hľadáte riešenie týchto problémov? Hľadáte jednoduché odpovede na otázku „Čo robím zle?“

V každej z mojich učebníc si kladiem za cieľ naučiť vás fotografické techniky jednoduchým spôsobom. Vytvoril som výučbovú metódu Total Picture Control, založenú na niekoľkých veľmi jednoduchých otázkach. Stručne vám priblížim, čo tieto otázky a najmä správne odpovede na ne, pre vzdelaného fotografa znamenajú.

Aký objektív mám použiť?

Využitím vlastností objektívu fotograf rozhodne o tom, čo z fotografovanej scény bude na fotografii zachytené a ako bude zobrazená perspektíva priestoru, ktorý vníma pred sebou.

Kam sa mám postaviť?

Voľbou miesta, z ktorého fotograf fotografuje, spolu s vlastnosťami objektívu rozhodne veľkosti predmetov a vzájomných proporciách medzi popredím a pozadím fotografie.

Kam mám zaostriť?

Zaostrením miesta v obraze fotograf vedie pohľad diváka fotografie a spravidla určuje čo bude jej ústredným motívom.

Aký expozičný čas mám nastaviť?

Voľbou dĺžky expozičného času fotograf rozhodne o tom ako budú na fotografii zachytené pohybujúce sa predmety.

Aké clonové číslo mám nastaviť?

Nastavením hodnoty clonového čísla vytvára fotograf na fotografii miesta ostré a miesta neostré.

Aké vyváženie bielej mám nastaviť?

Nastavením vlastností svetla na fotografovanej scéne (tzv. vyvážením bielej) rozhoduje fotograf o tom, ako verne budú na fotografii zachytené farby z fotografovanej scény.

Prvým trom otázkam sú v tejto knihe venované samostatné kapitoly a praktické cvičenia. Naučím vás, čo každá otázka znamená. Vysvetlím vám, čo dosiahnete správnou odpoveďou na každú otázku a výsledky uvidíte aj na fotografiách. V praktických cvičeniach vás naučím správne odpovedať na základné otázky a odpovede správne uplatniť v praxi. Každá kapitola a praktické cvičenia vám nezaberú viac ako polhodinu času. Pri každej otázke a praktickom cvičení získate nové vedomosti a schopnosti. Keď tieto schopnosti spojíte do celku, dokážete urobiť technicky správnu fotografiu.

Posledným trom otázkam venujem samostatné učebnice:

Aký expozičný čas mám nastaviť?

Zvládnite režim S digitálnej zrkadlovky Nikon - Dostaňte nastavenie expozičného času pod kontrolu

V tejto e-knihe nájdete všetko o správnom nastavení expozičného času na digitálnej zrkadlovke Nikon. Na jednoduchých cvičeniach a postupoch „krok za krokom“, pochopíte všetky účinky expozičného času na fotografii.

Aké clonové číslo mám nastaviť?

Zvládnite režim A digitálnej zrkadlovky Nikon - Dostaňte nastavenie clony pod kontrolu

V tejto e-knihe nájdete všetko o správnom nastavení clony na zrkadlovke Nikon. Na jednoduchých cvičeniach a postupoch „krok za krokom“, pochopíte všetky účinky clony na fotografii.

Aké vyváženie bielej mám nastaviť?

Zvládnite vyváženie bielej so zrkadlovkou Nikon - Dostaňte dokonalé farby pod kontrolu

V tejto e-knihe nájdete všetko o správnom nastavení vyváženia bielej na digitálnej zrkadlovke Nikon. Na praktických cvičeniach „krok za krokom“ pochopíte, ako dosiahnuť správne podanie farieb v každej situácii.

Zhrnutie poznatkov

PAMÄTAJTE SI!

Chcete začať správne fotografovať? Chcete aby vaše fotografie mali úspech u divákov?

Dám vám dôležitú radu:

Fotografovanie nie je hľadanie správnej odpovede na otázku „čo tam mám nastaviť“.

Schopnosť fotografovať je kreatívna zručnosť vzdelaného, kultúrneho človeka.

Ak chcete začať správne fotografovať prestaňte to robiť ako turista. Turista fotografuje „ako vidí“.

Ak chcete vytvárať pútavé fotografie, ktoré budú mať u diváka úspech – staňte sa fotografom – začnite fotografovať! Fotograf obraz tvorí.

Pamätajte si, fotograf fotografuje všedné veci nevšedným spôsobom.

Čo je to Total Picture Control

Ako učiteľ fotografovania sa dennodenne stretávam s tým, že začínajúci fotograf chápe fotografovanie, ako problém správneho nastavenia fotoaparátu. Všetok čas a energiu venuje štúdiu návodov na použitie, diskusných fór na internete a čítaniu kníh o fotografovaní, ktorých autor už zabudol (bohužiaľ) ako sa naučil jednotlivé schopnosti a popisuje fotografovanie, ako niečo prirodzené a hovorí o tom, že stačí mať oko.

Naučiť sa správne fotografovať – pochopiť túto ucelenú schopnosť človeka, hneď naraz, je veľmi ťažké. Preto som výučbu tejto ucelenej schopnosti rozdelil do jednoduchých krokov. Správny postup, ako urobiť tieto kroky som sformuloval do 6 jednoduchých otázok. Takýto spôsob výučby som pomenoval Total picture control. Touto metódou vediem fotografické kurzy a odborné prednášky, ktoré už absolvovali tisíce začínajúcich fotografov, bez rozdielu pohlavia a veku.

Ponúkam vám ucelenú edíciu učebníc fotografovania vytvorenú touto metódou:

Total Picture Control je kompletná edícia učebníc fotografovania

Pod názvom Total Picture Control, vám ponúkam kompletnú edíciu učebníc o fotografovaní. Takúto edíciu nenájdete v žiadnej ponuke iného vydavateľa. V čom je jej jedinečnosť:

1. Učebnice sú zaradené do úrovní, podľa stupňa vedomostí – od začiatočníka až po úroveň pokročilého fotografa

2. Jednotlivé tituly na seba nadväzujú, v rovnakej úrovni vedomostí podľa preberanej problematiky.

3. Tituly na seba nadväzujú aj v rastúcej úrovni podľa rozsahu vedomostí

4. Tituly ponúkame jednotlivo, alebo zoradené do kolekcií – získate tak uzavretý súbor vedomostí a samozrejme za výhodnú cenu!

Vzdelávajte sa! Siahnite až na vrchol fotografických vedomostí – Total Picture Control je vaša správna cesta na vrchol!

Sledujte aktuálne novinky a akcie Total Picture Control!

Staňte sa našim fanúšikom na Facebooku

Table of Contents

Obsah tejto knihy

Komu je určená táto kniha?

Prečo si prečítať túto knihu?

Ako sa naučiť fotografovať?

Prednosti tejto knihy

O autorovi

Poďakovanie

Online obrazová príloha

Krátky slovník odborných pojmov

Vylúčenie zodpovednosti

Copyrights

Symboly použité v tejto knihe

Kapitola 1 - Základné otázky vzdelaného fotografa

Čo je to Total Picture Control?